Born This Way

Born This Way je tretí štúdiový album americkej speváčky a skladateľky Lady Gaga. Album bol vydaný 23. mája 2011 cez Interscope Records. Klasická edícia obsahuje 14 piesní a špecialna edícia 17 piesní + 5 remixov. Album mal veľký úspech a za prvý týždeň sa ho predalo približne 2 000 000 kópií po celom svete, z toho 1 140 000 v USA. Do konca roka 2011 sa predalo viac ako 8 000 000 kusov. 28. apríla 2012 začalo turné Born This Way Ball, ktoré trvalo do 11. februára 2013.

Kompozícia, vplyvy a témy 
Hudobne je Born This Way značným odklonom od predošlej speváčkinej tvorby a zahŕňa široké spektrum hudobných žánrov ako opera, heavy metal, rock and roll, europop, electro-industrial a house. Ďalej, v titulnej skladbe Born This Way môžeme na konci započuť organ, Bloody Mary je charakteristická inšpiráciou gregoriánskym chorálom, Americano sprevádzajú gitary a husle a v Bad Kids sú použité elektrické gitary. Skladby Hair a The Edge of Glory sa od zvyšku albumu odlišujú použitím saxofónu v podaní Clarence Clemonsa, člena E Street Band.

Speváčky sa vyjadrila, že najviac bola inšpirovaná Madonnou, Whitney Houston  a Bruceom Springsteenom,  ale tiež napríklad Iron Maiden , Kiss, Queen, Pat Benatar a En Vogue.

Album je prevažne v strednom tempe a obsahuje odkazy na niekoľko náboženských osobností kresťanstva, najmä Judáša Iškariotského, Máriu Magdalénu a Ježiša Nazaretského. Niekoľko piesní odkazuje na témy sexuality a feminizmu a ostatné na individualizmus, rovnosť a slobodu.

Single 
Pilotným singlom albumu sa stala pieseň "Born This Way", ktorá bola vydaná 11. februára 2011. Bola produkovaná samotnou Lady Gaga, Jeppe Laursenom, Fernandom Garibay a DJ White Shadow. Kritikmi bola prijatá pozitívne, no objavili sa ohlasy, že sa nápadne podobá na pieseň "Express Yourself" od Madonny. Pieseň sa umiestnila na vrcholoch viacerých hitparád a predalo sa jej viac ako milión kópií po celom svete. Videoklip k piesni bol vydaný dňa 22. februára 2011.

Druhým singlom sa stala pieseň "Judas". Singel bol vydaný 22. apríla 2011 a videoklip uverejnili 3. mája 2011. Pieseň kritici hodnotili pozitívne, no napriek tomu si všimli podobnosť s jej vlastnou piesňou "Bad Romance" v zložení skladby. Predalo sa jej 162 000 kópií.

"The Edge of Glory" bola vydaná ako tretí singel k albumu 11. mája 2011. Veľa kritikov ju považuje za oživenie albumu. V piesni zaznel aj saxofón v podaní Clarenca Clemonsa. Videoklip vyšiel pomerne neskoro po vydaní, a to 16. júna 2011.

Ako štvrtý singel bola vybraná pieseň "Yoü and I", ktorá mala taktiež pozitívne recenzie od kritikov. Videoklip bol uverejnený dňa 16. augusta 2011.

Pieseň "Marry the Night" sa stala piatym a posledným singlom z albumu. Videoklip, zverejnený 2. decembra, získal pre svoju originalitu a netradičný dej pozitívne ohlasy.

Komerčný úspech singlov sa zostupne zhodoval s ich poradím vydania.

Recenzie 
Album Born This Way mal prevažne pozitívne recenzie od súčasných hudobných kritikov. Napr. magazín Rolling Stone mu dal 4 hviezdičky z 5  .Internetový server Metacritic mu pridelil 71 bodov zo 100 na základe 34 recenzií.

Klasická edícia

Špeciálna edícia 
CD1

CD2

Zverejnené piesne 
 Prvou piesňou z albumu, ktorú Gaga zverejnila bola pieseň s názvom „Yoü and I“. Naživo ju zaspievala v americkom Good Morning America v júli 2010. Skladba niekoľkokrát odznela aj počas jej turné The Monster Ball Tour..
 Druhou zverejnenou skladbou bol remix piesne „Scheiße“. Gaga ho predstavila na módnej prehliadke Thierryho Muglera v januári 2011.
 Tretou skladbou a zároveň prvým singlom z albumu sa stala pieseň „Born This Way“. Lady Gaga ju zverejnila 11. februára 2011.
 Štvrtou piesňou sa stal remix songu „Government Hooker“. Gaga ho zverejnila rovnako ako pri piesni „Scheiße“ na módnej prehliadke Thierryho Muglera v marci 2011.
 Piatou zverejnenou skladbou a zároveň druhým singlom z albumu sa stala pieseň „Judas“. Digitálne vyšla 15. apríla 2011.
 Lady Gaga spustila mini-dokument Gagavision, ktorý vychádza každý týžďeň a v ňom zverejňuje inštrumentálne ukážky svojich nových piesní. V Gagavision 41 to bol song „Heavy Metal Lover“, v 42 to bol „Bloody Mary“, v 43 „Marry the Night“ a v 44 „Electric Chapel“.
 Lady Gaga sa rozhodla vydať 2 promo singly. Ako prvý zvolila pieseň „The Edge of Glory“, ktorú následne vďaka veľkému úspechu vydala aj ako oficiálny singel. Pieseň bola zverejnená 9. mája 2011
 2. promo singel bola pieseň s názvom „Hair“. Bola zverejnená 16. mája 2011

Referencie 

Albumy Lady Gaga
Hudobné albumy z 2011